laion/Wikipedia-Exotic huggingface dataset:
אוגוסט כריסטיאן, דוכס אנהלט-קתן

אוגוסט כריסטיאן, דוכס אנהלט-קתן (18 בנובמבר 1769 - 5 במאי 1812) היה נסיך גרמני מבית אסקניה, אשר שלט בנסיכות אנהלט-קתן, ומשנת 1806 בדוכסות אנהלט-קתן. אוגוסט כריסטיאן נולד ב-18 בנובמבר 1769, והיה הבן הבכור של קרל גאורג, נסיך אנהלט-קתן ולואיזה שרלוטה משלזוויג-הולשטיין-זונדרבורג-גליקסבורג, בתו של פרידריך, דוכס שלזוויג-הולשטיין-זונדרבורג-גליקסבורג. לאחר מותו של אביו בשנת 1789, אוגוסט כריסטיאן ירש את נסיכות אנהלט-קתן. בנוסף הוא טיפח קריירה צבאית בשורות הצבא הפרוסי, והועלה שם לדרגת גנרל מיור. ב-15 במאי 1803 הוא הועלה לדרגת פלדמרשל-לוטננט, וב-31 בינואר 1805 קיבל את תואר אביר מסדר הנשר השחור. ב-9 בפברואר 1792 התחתן אוגוסט כריסטיאן בפרנקפורט עם פרדריקה מנסאו-אוזינגן, בתו של פרידריך אוגוסט, נסיך של נסאו-אוזינגן, אולם לא היו להם ילדים, ולאחר אחת עשרה שנות נישואים, הם התגרשו בשנת 1803. ב-18 באפריל 1806 העניק לו נפוליאון התואר דוכס, יחד עם דודניו שליטי הנסיכויות האחרות של אנהלט. ב-5 במאי 1812 מת אוגוסט כריסטיאן בקתן, ואחיינו בן העשר, לודוויג אוגוסט, דוכס אנהלט-קתן ירש את הדוכסות, תוך שלאופולד השלישי, דוכס אנהלט-דסאו, שימש כעוצר עד מותו בשנת 1817, ולאחר מכן נכדו, לאופולד הרביעי, דוכס אנהלט-דסאו שימש כעוצר בשם לודוויג אוגוסט.
רובין פאצ'ק

רובין פאצ'ק (באיטלקית: Robin Pacek; נולד ב-17 במרץ 1991) הוא ג'ודוקא שוודי. פאצ'ק מתחרה בקטגוריית המשקל עד 81 ק"ג ומחזיק במדליית ארד מאליפות אירופה בג'ודו (קאזאן 2016). בדצמבר 2013, זכה פאצ'ק במדליה הראשונה שלו בתחרות מהסבב העולמי בג'ודו, מדליית ארד בגרנד פרי ז'ז'ו. בנובמבר 2014 הוא זכה במדליית ארד בגרנד פרי צ'ינגדאו לאחר שניצח באיפון את טומופומי יאסודה היפני בקרב על המדליה. באליפות אירופה 2016 שנערכה בקאזאן, זכה פאצ'ק במדליית ארד בקטגוריית המשקל עד 81 ק"ג. בקרב הראשון הוא ניצח את סאבולץ' קריז'ן ההונגרי, בשמינית הגמר הוא ניצח את סוון מארש הגרמני וברבע הגמר הוא ניצח את יארומיר מוסיל הצ'כי. בחצי הגמר הוא הפסיד לאבנטדילי צ'ריקישווילי הגיאורגי ונשר לקרב על הארד בו גבר על פרנק דה ויט ההולנדי. פאצ'ק התחרה באולימפיאדת ריו 2016 והודח בסיבוב השני על ידי טרוויס סטיבנס האמריקאי. בשנת 2018 פאצ'ק זכה במדליית ארד בגרנד פרי בודפשט ובעוד שתי מדליות ארד בטורנירים 'European Open Sofia' ו-'European Open Prague'. באולימפיאדת טוקיו 2020, הוא ניצח את שתי הקרבות המוקדמים אך הפסיד בסיבוב השלישי למתיאס קאס הבלגי. מקור: אליפות אירופה: קאזאן 2016: מדליית ארד בקטגוריית המשקל עד 81 ק"ג תחרויות מהסבב העולמי (מאסטרס, גרנד סלאם, גרנד פרי): גרנד פרי ז'ז'ו 2013: מדליית ארד גרנד פרי צ'ינגדאו 2014: מדליית ארד גרנד פרי בודפשט 2018: מדליית ארד גראנד סלאם דיסלדורף 2020: מדליית ארד רובין פאצ'ק, ברשת החברתית פייסבוק רובין פאצ'ק, באתר olympedia.org רובין פאצ'ק, באתר איגוד הג'ודו העולמי רובין פאצ'ק, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
יחסי מיקרונזיה–פלאו

יחסי מיקרונזיה–פלאו הם היחסים הדיפלומטיים הרשמיים שבין הרפובליקה הפדרלית של מיקרונזיה לבין הרפובליקה של פלאו. היחסים השוררים בין מיקרונזיה לפלאו הם חמים מאוד וידידותיים, הם מושפעים מאוד מהתלות של שתיהן בארצות הברית. בתוכנית העצמאות המקורית הייתה אמורה להיות פלאו חלק ממיקרונזיה, מנהיגי התוכנית בפלאו החליטו ללכת נגדה ולא להצטרף למיקרונזיה בעקבות שפה שונה שמדוברת באיים ותרבות שונה מציוויליזציה מבודדת שהתפתחה ספציפית בפלאו. כך קיבלה מיקרונזיה עצמאות בשנת 1986 ופלאו ב-1994 (לאחר ההתעקשות שלא להצטרף למיקרונזיה). אזרחים מיקרונזיים יכולים להישאר בפלאו במשך שנה שלמה (365 ימים) ללא אשרת כניסה ואילו לאזרחים פלאואניים יש חופש תנועה בלתי מוגבל למיקרונזיה. שתי המדינות תומכות אחת בשנייה, בנוסף לתמיכתן בארצות הברית ובאיי מרשל, מדינה נוספת החברה בהסכם התלות בארצות הברית. בנוסף לכך, תומכות המדינות באופן אוטומטי כמעט בישראל בהצבעות באו"ם ובפורומים שונים, באופן דומה לארצות הברית ולאיי מרשל. פלאו אינה מיוצגת במיקרונזיה, הן בדרג השגרירות והן בדרג הקונסולרי. מיקרונזיה אינה מיוצגת בפלאו בדרג השגרירות. מיקרונזיה מיוצגת בפלאו בדרג הקונסולרי באמצעות קונסול כבוד פלאואני היושב בקורור, העיר הגדולה ביותר במדינה. מדיה וקבצים בנושא יחסי מיקרונזיה–פלאו בוויקישיתוף Republic of Palau, אתר משרד החוץ של פלאו (מאורכב) CONSULATE OF MICRONESIA IN KOROR, PALAU
מריה קצ'ינסקה

מריה הלנה קצ'ינסקה (בפולנית: Maria Helena Kaczyńska; ‏21 באוגוסט 1942 – 10 באפריל 2010) הייתה הגברת הראשונה של פולין מ-2005 ועד 2010, כרעייתו של נשיא פולין, לך קצ'ינסקי. קצ'ינסקה נולדה ב-Machowo[דרוש תעתוק] שליד נארוץ' (שכיום חלק מבלארוס) ולמדה בתיכון בראבקה זדרוי, לאחר מכן למדה כלכלת תחבורה וסחר חוץ בסופוט במה שיותר מאוחר נהפך לאוניברסיטת גדנסק, עם סיום לימודיה היא החלה לעבוד במכון ימי בגדנסק שם הכירה את לך קצ'ינסקי. הם נישאו ב-1978 ולהם בת אחת. כגברת הראשונה היא הייתה פעילה בארגוני צדקה רבים ובין היתר קרן החירום הבינלאומית של האומות המאוחדות לילדים, ב-2007 פתחה ביחד עם לודמילה פוטין את הבית הפולני, המרכז לתרבות פולין בסנט פטרבורג, בנוסף היא העניקה אותות ל-70 אזרחי פולין שהצילו יהודים במהלך השואה. היא זכתה במספר אותות כבוד ממספר מדינות ובין היתר ב-2009 בצלב הגדול של מסדר ויטאוטאס הגדול (אנ') מטעם ממשלת ליטא. ב-10 באפריל 2010 התרסק מטוס הטופולב Tu-154 שבו טסו קצ'ינסקי ורעייתו מעל רוסיה, בעת שהיה בדרכו לעיר סמולנסק, כדי להשתתף בטקס זיכרון במלאת 70 שנה לטבח יער קאטין. בהתרסקות המטוס נהרגו 96 בני אדם, בהם קצ'ינסקה ובעלה. מדיה וקבצים בנושא מריה קצ'ינסקה בוויקישיתוף [3] מריה קצ'ינסקה, באתר "Find a Grave" (באנגלית) [1] [2] יוסי מלמן וסוכנויות הידיעות, נשיא פולין לך קצ'ינסקי נהרג בהתרסקות מטוסו ברוסיה, באתר הארץ, 10 באפריל 2010
מסתם אילאוצקלי

מסתם אילאו-צקלי או מסתם בוהין (בשמו הלטיני: Valva ileocaecalis) הוא מסתם, עשוי קפלים קרומיים, השוכן בנקודת המעבר מהמעי הדק למעי הגס, ומונע חזרת מזון מעוכל למחצה מן המעי הגס אל המעי הדק. נקרא לעיתים על שמו של הבוטנאי והאנטומאי השווייצרי גספר בוהין שתיאר אותו בספרו. ולעיתים מסתם טולפ על שם ניקולאס טולפ (אנ') שתיאר אותו לראשונה. ג'וליה אנדרס, תחושת בטן: הסיפור המדהים של מערכת העיכול, כנרת, זמורה-ביתן, 2016. פרק 2: מערכת העצבים של העיכול - המעי הגס. מדיה וקבצים בנושא מסתם אילאוצקלי בוויקישיתוף ערך זה הוא קצרמר בנושא אנטומיה ובנושא בריאות. אתם מוזמנים לתרום לוויקיפדיה ולהרחיב אותו.
בית העירייה היהודית בפראג

בית העירייה היהודית בפראג (בצ'כית: Židovská radnice) נבנה בסמוך לבית הכנסת העתיק אלטנוישול ברובע היהודי יוזפוב (אנ') בפראג בשנת 1586. המבנה, האופייני לאדריכלות מתקופת הרנסאנס, נבנה בתמיכתו של ראש קהילת יהודי פראג מרדכי מייזל. חזית הבניין הבנויה בסגנון רוקוקו, עוצבה במאה ה-18. הבניין ידוע בשל שני שעוניו, האחד עם ספרות רומיות המותקן במגדל שעון, והשני, שעון נמוך יותר עם אותיות עבריות המייצגות מספרים, אשר מחוגיו נעים נגד כיוון השעון, בדומה לאופן קריאת האותיות העבריות. מייזל בנה בסמווך לבית העירייה גם את בית הכנסת הגבוה (אנ'), שאכן שימש לימים בעיקר כמקום תפילה לפקידי הקהילה ובית הדין, שמקום מושבם היה בבית העירייה. בשיפוץ שנערך במאה ה-18, אוחדו שני הבניינים לבניין אחד. כיום, שוכנים בבניין משרדי הקהילה היהודית פראג, וכן משרדי הפדרציה של הקהילות היהודיות בצ'כיה. זהו גם מקום מושבו של הרב של פראג (נכון ל-2022, הרב דוד פטר). פועלת בבניין גם מסעדה וחנות למוצרי מזון כשרים. מדיה וקבצים בנושא בית העירייה היהודית בפראג בוויקישיתוף Židovská radnice, באתר turistika Židovská radnice, באתר zidovska-radnice ערך זה הוא קצרמר בנושא יהדות ובנושא תולדות עם ישראל. אתם מוזמנים לתרום לוויקיפדיה ולהרחיב אותו.
טליה ישי

טליה ישי (נולדה ב-1994) היא מוזיקאית, זמרת ויוצרת ישראלית. טליה ישי נולדה בירושלים. היא בוגרת מגמת המוזיקה של "הצוללת הצהובה" בירושלים. ב-2016 עברה להתגורר בתל אביב, שם ניגנה בהרכבים רבים, ובהם ההרכב של נועה שמר, לצד ירון אמיתי ובועז כהן. בנוסף, ניגנה עם יפעת נץ בהרכב "התהפכו היוצרות" וכן במופע ההתרמה "מתות קדושות" לצד ריקי גל, דנה ברגר ועוד. ב-2017, הצטרפה ללהקת "הזאבות", שאיתם יצאה לטור ברחבי אירופה בשנת 2018. ישי נתפסה בעברה כ-"טום בוי" ולא פעם סנגרה על היותה אשה בתחום הנחשב יותר "גברי". בנובמבר 2018, אמרה בראיון לעיתון "הארץ" על להקתה "הזאבות" ש-"העובדה שאנחנו ארבע נשים היא לא גימיק ולא קטע, והלוואי שנגיע ליום שבו אף אחד לא יתייחס לזה ככה". בשנת 2018, החלה ישי רשמית בקריירת סולו עם המפיק המוזיקלי טוקה אילון, אותו פגשה כשלוש שנים לפני כן. את הסינגל הראשון שלה, "פשוט", הלחינה כבר בשנת 2008 כאשר אביה, עופר ישי, הביא לה דף שעליו מילים שכתב. בספטמבר 2020, הוציאה את אלבום הבכורה שלה, "יום רביעי". סינגלים פשוט (2018) הנסיך הקטן (2020) פנאי (2020) אלבומים יום רביעי (2020) טליה ישי, ברשת החברתית פייסבוק טליה ישי, ברשת החברתית אקס (טוויטר) טליה ישי, ברשת החברתית אינסטגרם טליה ישי, סרטונים בערוץ היוטיוב טליה ישי, באתר אפל מיוזיק (באנגלית) טליה ישי, באתר ספוטיפיי טליה ישי, באתר סאונדקלאוד (באנגלית) טליה ישי, באתר MusicBrainz (באנגלית) טליה ישי, באתר דיזר טליה ישי, באתר בנדקמפ טליה ישי, בביצוע טליה ישי - פשוט (הקליפ הרשמי), סרטון באתר יוטיוב "בתוך הנצח תצעדי": מוזיקאיות כותבות על ענבל פרלמוטר, פוליטיקלי קוראת, 15 בינואר 2019 כרמית ספיר ויץ, ‏הגיטריסטית והיוצרת טליה ישי משחררת את "פשוט", סינגל ראשון מתוך פרויקט סולו, באתר מעריב אונליין, 10 בדצמבר 2018 בן שלו, נשבר להן הכוס מגברים מטרידים: MeToo# הגיעה גם למוזיקה הישראלית, באתר הארץ, 7 בנובמבר 2018
ג'ורג' וושינגטון (CVN-73)

ג'ורג' וושינגטון (CVN-73) (באנגלית: USS George Washington (CVN-73)) היא נושאת מטוסים מסדרת נימיץ המשרתת בצי ארצות הברית. היא מונעת באנרגיה גרעינית על ידי שני כורים גרעיניים. היא קרויה על שם הנשיא הראשון של ארצות הברית ג'ורג' וושינגטון, שכיהן בתפקיד בין השנים 1789–1797, והיא השישית בסדרת נימיץ. "ג'ורג' וושינגטון (CVN-73)" הושקה ב-21 ביולי 1990 על ידי ברברה בוש בזמן היותה הגברת הראשונה של ארצות הברית. משנת 1993 "ג'ורג' וושינגטון (CVN-73)" היא ספינת הדגל של "Carrier Strike Group 10" (אנ'). בשנות התשעים של המאה העשרים השתתפה "ג'ורג' וושינגטון (CVN-73)" בכוח האכיפה של נאט"ו, במבצע "Operation Deny Flight" (אנ'), במבצע "Operation Southern Watch" (אנ') ובמבצע "First Battle of Fallujah" (אנ'). בהמשך השתתפה במבצע "Operation Enduring Freedom" (אנ') ובמלחמת עיראק. ב-4 באוגוסט 2017 נכנסה נושאת המטוסים למספנה "Newport News Shipbuilding" (אנ') בניופורט ניוז שבווירג'יניה, לשיפוץ ממושך שאמור להסתיים באוגוסט 2021. ב-"ג'ורג' וושינגטון (CVN-73)" משרתים 6,102 אנשי צוות ים ואוויר. ארבע היחידות המזקקות שעל סיפונה יכולות לייצר 1,500,000 ליטר מים ביום. מחלקת המזון מגישה 18 אלף ארוחות ביום. לאנשי הצוות של האונייה מעל 2,500 תאי מגורים, המחייבים 2,520 טון קירור ("Ton of refrigeration" (אנ')) (8.6 MW) של יכולת מיזוג האוויר. ל-"ג'ורג' וושינגטון (CVN-73)" יש שני כורי הנעה גרעיניים המספקים אנרגיה ל-4 טורבינות קיטור שכל אחת מהן מפעילה מדחף בעל 5 להבים (משקלו של כל מדחף 30,040 ק"ג). נושאת המטוסים יכולה להפליג יותר מ-3,000,000 מיילים ימיים (5,600,000 ק"מ), לפני הצורך בתדלוק. "ג'ורג' וושינגטון (CVN-73)" משתמשת בשני עוגנים מארק II, שמשקלם 30 טון. כינוי נושאת המטוסים: "GW" "ג'ורג' וושינגטון (CVN-73)" "ג'ורג' וושינגטון (CVN-73)" "ג'ורג' וושינגטון (CVN-73)" "ג'ורג' וושינגטון (CVN-73)" "ג'ורג' וושינגטון (CVN-73)" "ג'ורג' וושינגטון (CVN-73)" "ג'ורג' וושינגטון (CVN-73)" "ג'ורג' וושינגטון (CVN-73)" אנרגיה גרעינית מדיה וקבצים בנושא ג'ורג' וושינגטון בוויקישיתוף אתר האינטרנט הרשמי של ג'ורג' וושינגטון ג'ורג' וושינגטון, סרטון באתר יוטיוב "ג'ורג' וושינגטון (CVN-73)" - מפרט טכני navy.togetherweserved.com/usn/servlet/tws.webapp "ג'ורג' וושינגטון (CVN-73)" - היסטוריה uscarriers.net/cvn73history "ג'ורג' וושינגטון (CVN-73)" web.archive.org/web/20061025231742 "ג'ורג' וושינגטון (CVN-73)" militaryfactory.com/ships/detail.asp "ג'ורג' וושינגטון (CVN-73)" historycentral.com/navy/CvN74GW המיל הימי הבינלאומי מוגדר כשווה ערך ל-1,852 מטרים
מכלול הנדידה המוטורית

מכלול הנדידה המוטורית (Migrating motor complex, ובקצרה: MMC) הוא מכלול גלים חשמליים המנקים את המעיים במחזור קבוע בזמני הפסקה בין הארוחות. באמצעות תנועה פריסטלטית, התכווצות והרפיה רציפה של שרירי המעי, נדחף תוכן המעי הדק בתנועה גלית קדימה אל המעי הגס, בכך מתנקה המעי משאריות מזון וחומרים שאינם מתעכלים כמו שרידי עצמות, סיבים ועצמים זרים. התהליך מתרחש רק בתקופות הפסקה בין הארוחות, ונמנע כאשר האדם אוכל ברציפות אף אם בכמויות קטנות. פעילותו מחזורית ומתחדשת בפרקי זמן של בין 45 ל-180 דקות, היא מורגשת היטב ונתפסת לעיתים בטעות כ"קרקורי רעב". ג'וליה אנדרס, תחושת בטן: הסיפור המדהים של מערכת העיכול, כנרת, זמורה-ביתן, 2016. פרק 2: מערכת העצבים של העיכול - המעי הדק. ערך זה הוא קצרמר בנושא אנטומיה ובנושא בריאות. אתם מוזמנים לתרום לוויקיפדיה ולהרחיב אותו.
טביב

טביב (ולפעמים גם "טביבי") היא מילה בערבית שפירושה "רופא". בישראל, שם המשפחה שייך בדרך כלל ליהודים ממוצא תימני, ולערבים. האם התכוונתם ל... אברהם טביב – יו"ר מייסד של התאחדות התימנים בישראל וחבר הכנסת הראשונה. מרדכי טביב – סופר, עורך ומחנך ישראלי. קרולין טביב – טניסאית פראלימפית ישראלית. אלי טביב – איש עסקים ישראלי. עיזבת א-טביב – כפר ערבי פלסטיני בשומרון שנקרא על שם רופא שהחזיק באדמותיו.
שמעון פרידמן

שמעון פרידמן (1853 - 23 באפריל 1920, ה' באייר ה'תר"ף) היה מראשי הקהילה היהודית בחיפה בתחילת המאה ה-20 ומראשוני התעשיינים בעיר, בעלי יקב פרידמן בחיפה ובפתח תקווה. נולד בטבריה למשפחה חרדית מחסידות קרלין. לאחר נישואיו עסק במסחר. נסע לברלין ללמוד את מלאכת ייצור האלכוהול. בסוף שנת 1889 שב לארץ ישראל והתיישב בחיפה, והיה אחד מעשרת היהודים האשכנזים הראשונים שהתגוררו בעיר. עם בואו הקים בחיפה מפעל לייצור משקאות חריפים. פרידמן היה מראשי הקהילה היהודית בחיפה וכיהן כחבר ועד העיר. הוא תרם להקמתם של מקווה טהרה ותלמוד תורה. בשנת 1903 היה הנציג היחיד מחיפה בקונגרס הציוני שנערך בירושלים במקביל לקונגרס הציוני העולמי השישי ("קונגרס אוגנדה"). בשנת 1912 רכש פרידמן את אחוזת לחמן בפתח תקווה, והקים שם יקב, אשר היה מפעל התעשייה הראשון בפתח תקווה. בפרק זמן מסוים פעלו שני היקבים של פרידמן במקביל בחיפה ובפתח תקווה. שמעון פרידמן נפטר בחיפה באפריל 1920. על שמו רחוב בחיפה. בנו, אלעזר מרדכי פרידמן, המשיך לנהל את היקב. בתו של פרידמן, דינה, נישאה לשלמה זלמן נתנזון, ונודעה בפעילות חסד בחיפה, וכונתה "אם החולים והנזקקים". מדיה וקבצים בנושא שמעון פרידמן בוויקישיתוף כשארכיונאית פוגשת אספן – סיפורו של יקב פרידמן, באתר הארכיון לתולדות פתח תקווה ע"ש עודד ירקוני, 28 במרץ 2018 שמואל בן שבת, "כתבותינו המיוחדות", דואר היום, 28 באפריל 1920 שם רחוב: פרידמן, ד"ר שמעון, במדריך רחובות חיפה דינה נתנזון למנוחות, הצופה, 18 ביולי 1966 אליהו מרקוביץ, בית דינה פתוח לכל נזקק, מעריב, 8 במרץ 1960
אשמיאני (מחוז משנה)

מחוז משנה אשמיאני (בבלארוסית: Ашмянскі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר אשמיאני. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה אשמיאני 32,411 בני אדם. ההרכב האתני של האוכלוסייה במחוז היה: 89.69% בלארוסים, 5.9% פולנים ו-3.0% רוסים. שפות הדיבור הנפוצות: בלארוסית (82.05%) ורוסית (16.25%). מדיה וקבצים בנושא אשמיאני בוויקישיתוף אתר האינטרנט הרשמי של אשמיאני (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
אסטרבייץ (מחוז משנה)

מחוז משנה אסטרבייץ (בבלארוסית: Астравецкі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר אסטרבייץ. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה אסטרבייץ 24,266 בני אדם. ההרכב האתני של האוכלוסייה במחוז היה: 86.87% בלארוסים, 5.73% פולנים, 3.47% רוסים ו-2.65% ליטאים. שפות הדיבור הנפוצות: בלארוסית (85.44%) ורוסית (10.59%). מדיה וקבצים בנושא אסטרבייץ בוויקישיתוף אתר האינטרנט הרשמי של אסטרבייץ (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
בז'וסטוביצה (מחוז משנה)

מחוז משנה בז'וסטוביצה (בבלארוסית: Бераставіцкі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר בז'וסטוביצה ויילקה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה בז'וסטוביצה 18,017 בני אדם. ההרכב האתני של האוכלוסייה במחוז היה: 70.04% בלארוסים, 21.69% פולנים, 5.77% רוסים ו-1.24% אוקראינים. שפות הדיבור הנפוצות: בלארוסית (73.57%) ורוסית (21.23%). מדיה וקבצים בנושא בז'וסטוביצה בוויקישיתוף אתר האינטרנט הרשמי של בז'וסטוביצה (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
ז'טל (מחוז משנה)

מחוז משנה ז'טל (בבלארוסית: Дзятлаўскі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר ז'טל. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ז'טל 29,703 בני אדם. ההרכב האתני של האוכלוסייה במחוז היה: 84.77% בלארוסים, 9.28% פולנים ו-4.25% רוסים. שפות הדיבור הנפוצות: בלארוסית (87.25%) ורוסית (10.28%). מדיה וקבצים בנושא ז'טל בוויקישיתוף אתר האינטרנט הרשמי של ז'טל (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
גרודנו (מחוז משנה)

מחוז משנה גרודנו (בבלארוסית: Гродзенскі раён) הוא אחד מ-17 מחוזות משנה המרכיבים את מחוז גרודנו בבלארוס. מרכזו המנהלי היא העיר גרודנו, בירת המחוז כולו. העיר עצמה מהווה יחידה מנהלית נפרדת משאר מחוז המשנה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה גרודנו 54,525 בני אדם. ההרכב האתני של האוכלוסייה במחוז היה: 55.98% בלארוסים, 33.6% פולנים, 7.78% רוסים ו-1.26 אוקראינים. שפות הדיבור הנפוצות: בלארוסית (51.21%) ורוסית (38.53%). מדיה וקבצים בנושא גרודנו בוויקישיתוף אתר האינטרנט הרשמי של גרודנו (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
יעקב פרובנציאלי

יעקב בן עמנואל פרובינצאלי (בלועזית: Bonet de Lattes). היה אסטרולוג, רופא ואסטרונום בחצר האפיפיור. פעל בצרפת ואיטליה בסוף המאה ה-15 ותחילת המאה ה-16. נודע בעיקר בשל המצאתו של כלי מדידה אסטרונומי (astronomical ring-dial), המאפשר את מדידת מיקומם של השמש והכוכבים על מנת לקבוע את השעה המדויקת אף בשעות הלילה בהיעדר השמש. אין לבלבל בינו, לבין רבי יעקב בן דוד פרוונצלי, המופיע כנותן 'הסכמה' בפתחו של ספר הלכתי (ספר האגור) בדפוס שונצינו. נולד בפרובאנס למשפחה יהודית שמוצאה ביישוב לאטס (אנ') הסמוכה למונפלייה. לאחר סיפוח פרובאנס למלכות צרפת וגירוש יהודי פרובאנס (בשנים 1498–1501), התיישב בקרפנטרץ (אנ') בדרום-מזרחה של צרפת. משם עקר לרומא, שם הפך לרופא ואסטרונום-החצר של האפיפיורים אלכסנדר השישי ולאו העשירי. במקביל שימש יעקב פרובינציאלי רבה של קהילה יהודית במה שיהפוך כמה עשורים לאחר מכן (בשנת 1555) לגטו היהודי של רומא, קשריו הפוליטיים סייעו רבות לרווחתה של הקהילה. גם ההומניסט וההבראיסט הנוצרי הידוע יהנס רויכלין נעזר בקשריו הפוליטיים של יעקב פרובינציאלי וכתב לו (בעברית) מכתב המבקש ממנו לנצל את קשריו בחצר האפיפיור על מנת למנוע מהדומיניקנים של קלן (בימה"ב נקראה: קולון) המבקשים למנוע את הדפסת חיבורו (רויכלין עצמו למד עברית מפיו של רופא הקיסר, יעקב בן יחיאל לואנס). ביתו של רבי יעקב פרובינציאלי שימש כבית הכנסת בקומתו העליונה. אשתו רגינה הייתה בתו של הרופא היהודי במרסיי, קומפרט משה (Comprat Mossé) מהיישוב AIX. נולדו להם שני בנים: יוסף ועמנואל. אחד מבניו של פרובינציאלי מתואר כעוסק בבית הכנסת הביתי של אביו בלימוד הפילוסופיה. שני הבנים המשיכו אף הם לעבוד בשירותו של האפיפיור ברומא. בשנת 2017 פרסמה (בצרפתית) דניאל ינקו-אגו מן הארכיונים תכתובות בין בני הזוג רבי יעקב, (לאחר שכבר הגיע לרומא עם קבלת משרתו החדשה כאסטרונום בחצר האפיפיור), אל אשתו רגינה, (המצוייה עדיין בצרפת). בימי שבתו בקרפנטרץ כתב רבי יעקב חיבור לטיני המתאר את כלי המדידה האסטרונומי שהמציא: Boneti de Latis, Medici Provenzalis, Annuli per eum Composti Super Astrologiæ Utilitate. החיבור הזה צורף כנספח לספר הבא משנת 1493 שהופיע ברומא: Calculatio Composta in Rima de Juliano de Dati, והוקדש לכבודו של האפיפיור אלכסנדר השישי. בסוף החיבור מתנצל רבי יעקב פרובינציאלי על הלטינית הגרועה שלו, ומסביר כי הוא יהודי. חיבור זה שב ונדפס (ביחד עם פירושו של מלומד אחר לספר גאומטריה מאת אוקלידס) בפריז בשנת 1500. לאחר מכן זכה החיבור למהדורות דפוס נוספות ותכופות: בשנים 1507, 1521, 1534 ולאחריהן שוב, הפעם בעיר מרבורג בשנים 1537 ו-1557. חיבור אחר של רבי יעקב הוא בעל עניין דתי ויהודי, הגם שיצא לאור ברומא (1498), פורסם בלטינית (גרועה) והוקדש לקרדינל ואלנטיניאני ולקרדינל דה בורג'ה (העתיד להפוך לאפיפיור אלכסנדר השישי): היצירה נקראת Prognosticum ועיקרה תחזית אסטרולוגית ולפיה בשנת 1505 יבוא המשיח. דיון וסקירה עברית של היצירה הזו מופיעים ב"מגן אברהם" (ויכוח הדת), ספרו של אברהם פריצול. מרבים לצטט את דבריו של רבי יעקב בן דוד פרוונצלי בשבח לימוד המדעים: "כל חכמה מהשבע חכמות המדעיות היא משובחת בעיני חכמינו ואהבו אותה אהבה גמורה. ומעולם לא תמצא בשום הגדה בעולם, לא בבבלי ולא בירושלמי ולא בשום מדרש, שגינו הם ז"ל שום חכמה". והיה זה מסלול חיים דומה למדי לזה של מקבילו ובן זמנו, רופא האפיפיור, שמואל צרפתי, המכונה Gallo. Danièle Iancu-Agou, Régine Catherine et Bonet de Lattes, Cerf, 2017
יחסי איי מרשל – פלאו

יחסי איי מרשל–פלאו הם היחסים הדיפלומטיים הרשמיים שבין רפובליקת איי מרשל לבין הרפובליקה של פלאו. היחסים השוררים בין איי מרשל לפלאו הם חמים מאוד וידידותיים, הם מושפעים מאוד מהתלות של שתיהן בארצות הברית. אזרחי איי מרשל יכולים להישאר בפלאו למשך שנה שלמה (365 ימים) ללא אשרת כניסה ואילו לאזרחים פלאואניים יש חופש תנועה בלתי מוגבל לאיי מרשל. שתי המדינות תומכות אחת בשנייה, בנוסף לתמיכתן בארצות הברית ובמיקרונזיה, מדינה נוספת החברה בהסכם התלות בארצות הברית. בנוסף לכך, תומכות המדינות באופן אוטומטי כמעט בישראל בהצבעות באו"ם ובפורומים שונים, באופן דומה לארצות הברית ולמיקרונזיה. פלאו אינה מיוצגת באיי מרשל, הן בדרג השגרירות והן בדרג הקונסולרי. איי מרשל אינה מיוצגת בפלאו, הן בדרג השגרירות והן בדרג הקונסולרי. מדיה וקבצים בנושא יחסי איי מרשל – פלאו בוויקישיתוף FSM delegation visits Israel, רדיו ניו זילנד אינטרנשיונל, 19 בינואר 2010 Republic of Palau, אתר משרד החוץ של פלאו (מאורכב)
יחסי איי מרשל – מיקרונזיה

יחסי איי מרשל–מיקרונזיה הם היחסים הדיפלומטיים הרשמיים שבין רפובליקת איי מרשל לבין המדינות הפדרטיביות של מיקרונזיה. היחסים השוררים בין מיקרונזיה לאיי מרשל הם חמים מאוד וידידותיים, הם מושפעים מאוד מהתלות של שתיהן בארצות הברית. ארצות הברית נותנת לשתי המדינות תוכניות סיוע ועזרה בשווי מיליוני דולרים. לאזרחי שתי המדינות חופש תנועה בלתי מוגבל האחת בשנייה. שתי המדינות תומכות אחת בשנייה, בנוסף לתמיכתן בארצות הברית ובפלאו, מדינה נוספת החברה בהסכם התלות בארצות הברית. בנוסף לכך, תומכות המדינות באופן אוטומטי כמעט בישראל בהצבעות באו"ם ובפורומים שונים, באופן דומה לארצות הברית ולפלאו. איי מרשל אינה מיוצגת במיקרונזיה, הן בדרג השגרירות והן בדרג הקונסולרי. מיקרונזיה אינה מיוצגת באיי מרשל, הן בדרג השגרירות והן בדרג הקונסולרי. מדיה וקבצים בנושא יחסי איי מרשל – מיקרונזיה בוויקישיתוף Article II: Foreign Affairs, אתר החוקים של המדינות הפדרטיביות של מיקרונזיה FSM delegation visits Israel, רדיו ניו זילנד אינטרנשיונל, 19 בינואר 2010 Republic of Palau, אתר משרד החוץ של פלאו (מאורכב)
Saurer 2 CM

Saurer 2 CM היא משאית מתוצרת יצרנית האוטובוסים והמשאיות השווייצרית Saurer (אנ') (שם מלא: Adolph Saurer AG) אשר יוצרה לשימוש צבא שווייץ בין השנים 1949–1956. יוצרו 222 יחידות. הנעה: 4x4. מנוע דיזל. 2 מושבים בקבינה (נהג + נוסע). בתא המטען - 25 נוסעים. אזור טעינה - 4 מטר. משטח טעינה מהקרקע - 1.34 מטר. וו גרירה מאחור - 64 ס"מ. מערכת היגוי - מימין. ארגז מטען פתוח. ארגז מטען סגור. דגם "Saurer 2 CM" דגם "Saurer 2 CM" Saurer D 330 N מדיה וקבצים בנושא Saurer 2 CM בוויקישיתוף דגם "Saurer 2 CM" militaerfahrzeuge.ch/unterkategorie Alber Wüst: Die Schweizerische Fliegerabwehr. 2011, ISBN 978-3-905616-20-0 דגם "Saurer 2 CM" - מפרט smmv-ch.ch/demo
השמה

האם התכוונתם ל... פקודת השמה בשפות תכנות, פקודה המציבה ערך חדש במשתנה. פקודה זו קיימת, כפקודה בסיסית, במרבית שפות התכנות. השמת עובדים – שיבוץ עובד למשרה. סוכנות השמה – תאגיד העוסק בתיווך בין דורשי עבודה למעסיקים, לשם שיבוצם של דורשי העבודה לעבודה אצל מעסיקים
פיוטר קוצ'רה

פיוטר קוצ'רה (בפולנית: Piotr Kuczera; נולד ב-25 בפברואר 1995) הוא ג'ודוקא פולני. קוצ'רה מתחרה בקטגוריית המשקל עד 90 ק"ג ומחזיק בשתי מדליות ארד מאליפות אירופה (קאזאן 2016). באוקטובר 2015 זכה קוצ'רה במדליית ארד באליפות העולם עד גיל 21 שנערכה באבו דאבי. בפברואר 2016 הוא זכה במדליית כסף בטורניר 'European Open Oberwart'. בספטמבר 2016 הוא זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי זאגרב לאחר שניצח את דאריו גרסיה הגרמני בקרב על המדליה. באליפות אירופה שנערכה באותה השנה בקאזאן, קוצ'רה זכה במדליית הארד בקטגוריית המשקל עד 90 ק"ג. בקרב הראשון הוא ניצח את אקסל קלרז'ה הצרפתי, בשמינית הגמר הוא ניצח את איליאס איליאדיס היווני וברבע הגמר גבר על מרקוס נימן השוודי. בחצי הגמר הוא הפסיד לוורלאם ליפרטליאני הגיאורגי ונשר לקרב על הארד בו גבר על אלכסנדר קוקול הסרבי. עוד באותה האליפות קוצ'רה זכה בארד נוסף עם נבחרת פולין בקטגוריית הנבחרות. באפריל 2018 הוא זכה במדליית ארד בגראנד פרי טביליסי. בגראנד פרי תל אביב 2020, זכה קוצ'רה במדליית הארד לאחר שניצח בקרב על המדליה את דבלאט בובונוב האוזבקי. באולימפיאדת טוקיו 2020, קוצ'רה הודח בסיבוב השני לאחר הפסד ללאשה בכאורי הגיאורגי שזכה בזהב. מקור: אליפות אירופה: קאזאן 2016: מדליית ארד בקטגוריית המשקל עד 90 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי זאגרב 2016: מדליית ארד גראנד פרי טביליסי 2018: מדליית ארד גראנד פרי תל אביב 2020: מדליית ארד פיוטר קוצ'רה, ברשת החברתית פייסבוק פיוטר קוצ'רה, ברשת החברתית אינסטגרם פיוטר קוצ'רה, באתר olympedia.org פיוטר קוצ'רה, באתר איגוד הג'ודו העולמי פיוטר קוצ'רה, באתר JudoInside.com פיוטר קוצ'רה באתר JudoInside מידע על הג'ודוקא באתר JudoInside.